Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: Hjt.), továbbá a kormánytisztviselõk jogállásáról szóló 2010. évi LVIII. törvény (a továbbiakban: Ktj.) vagyis az ún.
Paragraph Index: 715

(2) bekezdése pedig a különadó alapját. Ennek értelmében az államháztartási forrásból származó [állami (önkormányzati), közalapítványi stb. költségvetésbõl vagy támogatásból] vagy köztulajdonban álló gazdasági társaság vagyonából eredõ egyes – a jogviszony megszûnéséhez kapcsolódó – juttatások után kell különadót fizetni. A jogviszonyokat illetõen idetartoznak az ún. jogállási törvényekben (Ktv., Kjt., Ktj, Üszt., Hszt., Bjt., Iasz., Hjt., Mt.) szabályozott, munkavégzésre irányuló jogviszonyok. Ami a különadó alapját illeti, a jogviszony megszûnésével összefüggésben kifizetett bevételekrõl van szó, vagyis meghatározott okból juttatott, nem nevesített, de semmiképp sem ismétlõdõ, vagy rendszeres kifizetésekrõl. A jogviszony megszûnésével összefüggésben a jogállási törvények szerint jellemzõen végkielégítést, a felmentési idõnek a munkavégzési kötelezettséggel nem járó részére kifizetendõ munkabért, és az Mt. 3. § (6) bekezdése szerinti versenytilalmi megállapodásból eredõ jövedelmet, valamint nem a jogviszony megszûnésének évében, hanem már a korábbi években esedékessé vált, ki nem adott szabadság megváltását juttathatja a kifizetõ a foglalkoztatottnak. A különadó alapjába tartozó bevételek közül a végkielégítést és a felmentési idõnek azt a részét, amely alatt a munkavégzési kötelezettség alól kötelezõ felmenteni a foglalkoztatottat, a közszférában törvények szabályozzák (Ktv., Kjt. stb.). Az ún. bértáblák és a hozzá kapcsolódó, szintén a törvényekben rögzített egyéb javadalmazási rendszer a járandóságokat szabályozza. Ezek a törvények garantálnak olyan juttatásokat, amelyeknek a jogcíme vagy mértéke az érintettek (munkáltató, munkavállaló) által nem befolyásolható. A Törvény ezekre a juttatásokra is vonatkozik, visszahatóan. A Törvénybõl az következik, hogy a jogalkotó a kétmillió forint feletti összeget 2010. január 1-jétõl tekinti különadó alapnak, függetlenül a kifizetés konkrét körülményeitõl [9. § (3)–(4) bekezdése]. Más megfogalmazásban ez azt jelenti, hogy nem a juttatás módja, hanem – a jogcímek mellett – a mértéke a meghatározó a Törvény szerint akkor, amikor azt kell eldönteni, hogy egyes kifizetésekre különadót kell-e alkalmazni, visszaható hatállyal. A Törvény nem különböztet a juttatások jogalapja szerint (törvény vagy megállapodás alapján juttatott bevétel) és aszerint sem, hogy az egyes jövedelemtípusokat keletkeztetõ tényállásokat illetõen hol befolyásolható a juttatás mértéke az állami forrásból gazdálkodó szervezet és munkavállalója által (pl. szabadság megváltása, versenytilalmi megállapodás, megállapodás alapján járó egyéb juttatás), és hol egyáltalán nem. Csak az érintettek által befolyásolható tényállásoknál merülhet fel az, hogy a jövedelmet „jó erkölcsbe ütközõ módon” juttatták. Ez azonban nem jelenti azt, hogy a megállapodás alapján juttatott kifizetések minden esetben jó erkölcsbe ütköznek, de azt sem, hogy törvényen alapuló juttatás (pl. szabadságmegváltás) sohasem ütközhet jó erkölcsbe. Az Alkotmány módosítása alapján a Törvény által érintett jogviszonyok megszüntetésekor juttatott, jó erkölcsbe ütközõ kifizetések (pl. méltánytalanul magas kifizetések, bizonyos végkielégítések, vagy több éven át ki nem adott, jelentõs mértékû szabadság megváltása) különadóval sújthatók visszaható hatállyal is, de ez csak a törvények szerint járó juttatások feletti, és az Alkotmány 70/I. § (2) bekezdésében említett kifizetésre vonatkozhat. A visszaélések megakadályozását célzó, a társadalom igazságérzetét érvényesítõ törvény nem alkotmányellenes önmagában, de meg kell maradnia a módosított Alkotmány keretei között. Nem minõsíthetõ jó erkölcsbe ütközõnek pusztán a mértéke alapján egy törvényben biztosított, ott meghatározott mértékû, alanyi jogon járó jövedelem. A Törvény azonban nemcsak a jó erkölcsbe ütközõ módon juttatott, törvény vagy megállapodás alapján járó, de az érintettek által befolyásolható módon keletkezõ jövedelmekre vonatkozik, hanem más, a törvényekben jelenleg is fenntartott, a jogviszony megszûnéséhez kapcsolódó jövedelmekre is. Ezért a Törvénynek ezek, az általánosan, a jogviszony megszûnésével összefüggésben kifizetett valamennyi jövedelemre vonatkozó, visszaható hatályú különadót elõíró rendelkezései [11. § (5) bekezdése, 133. §] ellentétesek az Alkotmány 70/I. § (2) bekezdésével és a visszaható hatályú jogalkotást tiltó 2. § (1) bekezdésével.

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes